***The Fisher King*** er en amerikansk filmkomedie og dramafilm fra 1991, regissert av Terry Gilliam. Hovedrollene spilles av Robin Williams og Jeff Bridges, mens Mercedes Ruehl, Amanda Plummer og Michael Jeter spilte biroller. Richard LaGravenese skrev manuset, mens George Fenton komponerte lydsporet.

Filmen handler om radioverten Jack Lucas (Bridges) som vurderer å begå selvmord. Dette hindres når han møter en guffen vennegjeng under ledelse av den sinnsvake Parry (Williams). Mens Jack kommer seg av selvmordstankene finner han ut at Parry er besatt av to ting: Den hellige gral, og en ung dame som heter Lydia (Plummer). Jack finner ut at Parrys eneste sjanse til å vende tilbake til virkeligheten er om det blir alvor mellom han og Lydia.

*The Fisher King* fikk god kritikk når den ble utgitt, og har 83 % på *Rotten Tomatoes* basert på 54 anmeldelser (per november 2015). Den ble nominert til fem priser under den 64. Oscar-utdelingen i 1992: beste mannlige hovedrolle (Williams), beste kvinnelige birolle (Ruehl), beste originalmanus (LaGravanese), beste originalmusikk (Fenton) og beste scenografi (Mel Bourne, Cindy Carr). Kun Ruehl vant for rolleskildringen sin. Hun vant også den tilsvarende Saturn Award-prisen. Ruehl, Bridges og Williams vant alle Golden Globes for rolletolkningene sine, mens filmen i seg selv ble nominert for beste musikal eller komedie. Regien til Gilliam ble også nominert.

Handlingsreferat
----------------

Jack Lucas, en narsissistisk, misantropisk radio-vert blir deprimert etter at hans ufølsomme kommentarer på lufta får en ustabil innringer til å begå et massemord og deretter selvmord ved en restaurant på Manhattan. Tre år senere arbeider Jack for kjæresten Anne i en video-butikk i en ofte beruset, deprimert tilstand.

En natt drikker han seg full, og vurderer selvmord. Imidlertid blir han angrepet av kjeltringer som forveksler ham med en hjemløs person. Han blir reddet av Parry, en hjemløs mann som påstår at hans oppdrag er å finne den hellige gral. Parry ønsker å få Jacks hjelp til å finne gralen. Jack er motvillig, men godtar etter å ha fått vite at han er delvis ansvarlig for Parrys nåværende tilstand. Parry, som egentlig heter Henry Sagan, var tidligere lærer ved college. Etter å ha vært vitne til sin kones grufulle død ved samme masseskyting som Jack hadde provosert frem, fikk Henry et psykotisk sammenbrudd, og ble katatonisk.

Jack ønsker også å hjelpe Parry med å finne kjærligheten igjen i Lydia, en sjenert kvinne som Parry har romantiske følelser for. Parry erklærer sin kjærlighet til henne, som hun gjengjelder. Men på flukt fra sine hallusinasjoner blir han angrepet av de samme kjeltringene som han tidligere hadde forsvart Jack mot. Slått nådeløst, blir Parry katatonisk igjen. Etter å ha funnet ut hva som skjedde med Parry, bruker Jack hans klær for å infiltrere et herskapshus på Upper East Side til en berømt arkitekt og henter ut "Gralen" et trofé som Parry mener er den virkelige Gralen. Men i løpet av tyveriet oppdager Jack arkitekten bevisstløs i et selvmordsforsøk. Jack utløser en sikkerhetsalarm når han går, varsler myndighetene, og redder dermed mannens liv. Når han bringer gralen til Parry, forsøker de å komme gjennom hans psykiske problemer, sånn at Perry kan gjenvinne bevisstheten.

Medvirkende
-----------

* Robin Williams som Parry/professor Henry Sagan
* Jeff Bridges som Jack Lucas
* Mercedes Ruehl som Anne Napolitano
* Amanda Plummer som Lydia Sinclair
* Michael Jeter som hjemløs kabaretartist
* David Hyde Pierce som Lou Rosen (kredditert som David Pierce)
* Lara Harris som Sondra
* Harry Shearer som Ben Starr
* Kathy Najimy som kunde
* John de Lancie som TV-produsent
* Tom Waits som veteran (ikke kredditert)

Referanser
----------

1. ↑  «The Fisher King» **(engelsk)**. Rotten Tomatoes.
2. ↑  «The 64th Academy Awards (1992) Nominees and Winners». Academy of Motion Picture Arts and Sciences (AMPAS). Besøkt 26. april 2015.
3. ↑  «Past Saturn Awards». *Academy of Science Fiction, Fantasy & Horror Films*. Arkivert fra originalen 9. februar 2010. Besøkt 14. oktober 2009.  «Arkivert kopi». Arkivert fra originalen 6. september 2014. Besøkt 5. november 2015.
4. ↑  *The Fisher King* på Golden Globes nettside. Besøkt 5. november 2015.

Eksterne lenker
---------------

* (en) *The Fisher King* på Internet Movie Database Rediger på Wikidata

* (no) *The Fisher King* hos Filmfront Rediger på Wikidata

* (sv) *The Fisher King* i Svensk Filmdatabas Rediger på Wikidata

* (da) *The Fisher King* i Danmark Nationale Filminstitut Rediger på Wikidata

* (en) *The Fisher King* på AllMovie Rediger på Wikidata

* (fr) *The Fisher King* på Allociné Rediger på Wikidata

* (nl) *The Fisher King* på MovieMeter Rediger på Wikidata

* (en) *The Fisher King* på Turner Classic Movies Rediger på Wikidata

* (en) *The Fisher King* på American Film Institute Rediger på Wikidata

* (en) *The Fisher King* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |